open-index/open-wikipedia-markdown huggingface dataset:
Karol Wlachovský

**Karol Wlachovský** (* 20. máj 1941, Košice) je slovenský prekladateľ, literárny vedec a pedagóg. Pôsobil ako redaktor v časopise *Slovenské pohľady*, neskôr na rôznych pozíciách vo vydavateľstve Tatran, ktoré nakoniec viedol ako riaditeľ v rokoch 1968 až 1990. Následne pôsobil aj ako diplomat v Budapešti, kde tiež viedol československý a neskôr slovenský kultúrny inštitút. Vyučoval teóriu a prax prekladu na viacerých univerzitách v Maďarsku.

Za svoje preklady z maďarčiny získal viacero ocenení, prekladá zväčša maďarskú literatúru 20. storočia a tiež maďarských spisovateľov žijúcich na Slovensku (najznám. Lajos Grendel, ktorému preložil 11 diel). Z klasikov osobitnú pozornosť sústredil na dielo K. Mikszátha, ktorému sa dlhodobo venuje.

## Referencie

## Externé odkazy
* 

Kategória:Slovenskí prekladatelia
Kategória:Slovenskí literárni vedci
Kategória:Laureáti Ceny Jána Hollého
Kategória:Absolventi Slovenskej technickej univerzity v Bratislave
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Košíc
Odaji (Tuľčynský rajón)

**Odaji** () je dedina (*село*) na Ukrajine v Tuľčynskom rajóne Vinnyckej oblasti. Žije tu 588 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Krach viedenskej burzy

**Krach viedenskej burzy** alebo **Gründerkrach** je rozsiahly burzový bankrot z roku 1873, pričom sa tým detailnejšie myslí prepad finančných trhov. Príčinami krízy boli hlavne prehriatie konjunktúry, ktorá bola pozitívne ovplyvnená rôznymi faktormi. Tento krach vyznačil koniec tzv. epochy *Gründerzeit* a v častiach vtedajšej nemecky hovoriacej Európy je nasledovná fáza ekonomickej depresie označovaná aj ako *Gründerkrise*. Tieto germanistické pojmy sa používajú na označenie stavu predovšetkým v Nemeckej ríši a v Rakúsko-Uhorsku.  

V roku 1873 sa finančné trhy prepadli ale aj globálne, čo teoretici ekonómie 1920 rokov označujú pojmom Veľká depresia. Nakoľko sa dovtedy jednalo o najväčšiu globálnu ekonomickú krízu sa tento pojem sa udržal až do čias Veľkej hospodárskej krízy, ktorý tento názov prekryla. Národné hospodárstva priemyselných krajín prešli do fázy spomaleného ekonomického rastu a deflácie, ktorá pretrvávala až do konca 90-tich rokov 19. storočia.

Fenoménom tejto krízy boli aj samovraždy skrachovaných burzových maklérov alebo investorov.

## Referencie

Kategória:Hospodárske krízy
Kategória:Rakúsko-Uhorsko
6. Medzinárodný filmový festival Cinematik 2011

náhľad|Interiér Kina Fontána počas festivalu.
**Medzinárodný filmový festival Cinematik 2011** bol v poradí 6. ročník festivalu Cinematik, ktorý sa každoročne koná v Piešťanoch. Oficiálny dátum konania bol od 9. do 15. septembra 2011. Spolu sa premietlo 132 filmov v 2 súťažných a 14 nesúťažných sekciách. Zahajovacím filmom sa stal francúzsko-nemecký film *Carlos* režiséra Oliviera Assayasa. Na otváracom ceremoniáli bol prítomný aj Peter Gottschalk, zástupca spoločnosti Arte, ktorá film produkovala.

## Sekcie
### Súťažné
V súťažnej sekcií hraných filmov *Meeting point Europe* sa premietala kolekcia 10 najlepších európskych filmov vyrobených v rokoch 2010 a 2011, ktorá vznika ako výsledok hlasovania mladých európskych filmových kritikov.

V rámci MFF Cinematik sa po druhýkrát konala aj súťaž celovečerných slovenských dokumentov pod názvom *Cinematik.doc* s počtom 8 dokumentárnych filmov. Filmy v súťaži posudzuje medzinárodná porota filmových kritikov a tvorcov prevažne zo strednej Európy.

### Nesúťažné
* *Rešpekt: Jacques Audiard* - filmy režiséra Jacquesa Audiarda
* *DoKma: Animovaná realita* - dokumenty súčasnej svetovej kinematografie, ktoré využívajú aj prostriedky animácie
* *Za hranicou kultu: Vidiecka pohostinnosť* - tradičná polnočná sekcia Cinematiku, tento raz s tematikou temnej strany vidieka a odľahlých oblastí
* *FIPRESCI*
* *Čo dom dal* - domáca produkcia zahrňujúca aj študentské filmy
* *Hore dolu prúdom*
* *Kinema Choice* - známe filmy, ktoré vybral portál kinema.sk
* *Filmové peklo: Odvrátená strana sci-fi* - niekoľko z najhorších sci-fi filmov, ktoré boli kedy nakrútené
* *Cinematik Homage: M* - projekcia filmu Fritza Langa *Vrah medzi nami* pri príležitosti 80. výročia jeho premiéry
* *Eyes on Film* -  kvalitné prvé a druhé filmy režisérov z Európy i zo zámoria
* *Cinematik Jr.* - detské premietanie
* *Zvláštne uvedenie*
* *NSI MASA: Istanbul Expres* - výber ôsmych  krátkometrážnych filmov, ktoré mali premiéru v rámci Týždňa kritiky na MFF Cannes 2011
**Študentské oscary* - americké Oscary za najlepšie študentské filmy

## Miesta premietania
náhľad|Dom Umenia Piešťany
* Dom umenia Piešťany
* Kino Fontána
* Kino Klub (MsKS)
* Amfiteáter pod holým nebom, takzvané *PN.ky Cinema*

## Ocenenia
náhľad|Záverečný ceremoniál
Záverečný ceremoniál sa konal 14. septembra 2011 v hlavnej sále kina Fontána.

### Cena Meeting Point Europe
* *Ďalší rok* (réžia Mike Leigh)

### Cena Film Europe Award
* *Nesvadbovo* (réžia Erika Hníková)

### Cena Primátora mesta Piešťany
* *Nickyho rodina* (réžia Matej Mináč)

### Cena divákov
* *Lepší svet* (réžia Susanne Bier)

## Sprievodné podujatia
* Seminár koprodukovania dokumentárnych filmov v Európe II
* Prednáška Petra Konečného: Filmové peklo
* Projekcie filmov z Festivalu študentských filmov Áčko
* Koncert skupiny *Skafander*
* Koncert skupiny *Musicband Medial Banana*

## Referencie

Kategória:Medzinárodný filmový festival Cinematik
Kategória:2011 na Slovensku
Zimné paralympijské hry 2014

**XI. zimné paralympijské hry** sa konali od 7. do 16. marca 2014 v Soči. Rozhodlo o tom hlasovanie Medzinárodného olympijského výboru dňa 4. júla 2007.

O 72 medailových sád bojovalo 547 športovcov zo 45 krajín.

## Športy
* 20px Biatlon
* 20px Beh na lyžiach
* 20px Curling
* 20px Sledge hokej
* 20px Alpské lyžovanie

## Termíny súťaží

## Slovenskí športovci
Slovensko na hrách reprezentovalo 24 športovcov, čo bolo najviac na paralympiádach. Svoj sľub zložili do rúk prezidenta 24. februára 2014. Po prvýkrát mohli diváci sledovať priamy prenos aj mimo otvorenia. RTVS ponúkla prenosy zo súťaží v zjazdovom lyžovaní, kde malo Slovensko adeptov na medailové umiestnenie. Celkovo slovenskí športovci získali 3 zlaté, dve strieborné a dve bronzové medaily.

Slovenskí športovci súťažili:
* curlingu na vozíku
** Radoslav Ďuriš
** Branislav Jakubec
** Alena Kánová
** Monika Kunkelová
** Dušan Pitoňák

* alpskom lyžovaní
** Michal Beladič (B2)
** Daniel Cintula (B3)
** Radomír Dudáš (B2)
** Henrieta Farkašová (B3)
** Miroslav Haraus (B2)
** Norbert Holík (B3)
** Jakub Krako (B2)
** Marek Kubačka (B1)
** Petra Smaržová (B3)

* bežeckom lyžovaní
** Vladimír Gajdičiar

* a parasnoubordingu 
** Marek Hlavina

### Slovenskí medailisti

Slovenskí športovci získali medaily hneď v prvý deň súťaží. V zjazdárskej súťaži zrakovo postihnutých v stredisku Krasnaja Poľana sa Henrieta Farkašová spolu s navádzačkou Natáliou Šubrtovou umiestnila na prvom mieste. Pred druhou umiestnenou mala náskok 2,73 sekundy. Miroslav Haraus s navádzačom Marošom Hudíkom obsadil v rovnakej disciplíne druhé miesto, so stratou na víťaza len 0,25 sekundy. Jakub Krako skončil na štvrtom mieste, Radomír Dudáš na desiatom a Michal Beladič na jedenástom. Najúspešnejšou športovkyňou sa stala Henrieta Farkašová, ktorá s navádzačkou Natáliou Šubrtovou získala dve zlaté a jednu bronzovú medailu. Druhé zlato získala v obrovskom slalome, bronz v slalome. Petra Smaržová získala bronz rovnako v slalome a piate miesto v obrovskom slalome. Jakub Krako pridal striebro v obrovskom slalome a cenné, aj keď nie pódiové umiestnenia si zapísali aj Radomír Dudáš, či premiérovo štartujúci tím curlerov.

## Maskoti

Maskotmi Zimných paralympijských hier 2014 boli dve nadprirodzené postavičky - ohnivý chlapček „Lučik“ a snehové dievčatko „Snežinka“. Verejnosti boli návrhy predstavené 7. februára 2011 a 26. februára 2011 sa oficiálne stali maskotmi Hier.

## Referencie

## Pozri aj
* Zimné olympijské hry 2014

## Iné projekty

## Externé odkazy
* Oficiálna webstránka hier  
* [ Hry na stránke [Slovenský paralympijský výbor|Slovenského paralympijského výboru]]
* [Oficiálna webstránka [MOV]] 


Kategória:Šport v 2014
2014
Paralympiáda
Kategória:2014 v Rusku
Múzeum slovenskej dediny

náhľad|Múzeum slovenskej dediny - záhradný domec
**Múzeum slovenskej dediny** (neoficiálne *Skanzen Martin*) je najväčšou prírodnou expozíciou na Slovensku. Nachádza sa v Jahodníckych hájoch, východne od Martina a na ploche 15,5 ha sa nachádza 143 exponátov slovenskej ľudovej architektúry, pochádzajúcich zo severozápadného Slovenska.
náhľad|Múzeum slovenskej dediny

## Dejiny
* 1931 – prvý zámer vybudovania skanzenu v Martine
*náhľad|Kostol z Rudna - 17921943 – prvý exponát (zvonica z Koštian nad Turcom) bol prevezený do botanickej záhrady SNM v Martine
* 1964 – Slovenská národná rada schválila vybudovanie múzea ľudovej architektúry pri Martine
* 1968 – 5. novembra bol položený základný kameň múzea v Jahodníckych hájoch
* 19721974 – sprístupnenie prvých objektov v sekcii regiónu Orava
* 19721985 – výstavba sekcie regiónu Kysuce – Podjavorníky
* 19741990 – výstavba sekcie regiónu Liptov
* 1979 – začiatok výstavby sekcie regiónu Turiec
* 1991 – začiatok pravidelnej sezónnej prevádzky
* 2004 – celoročná prevádzka

## Galéria

## Referencie

## Pozri aj
* Etnografické múzeum (Martin)

## Iné projekty

## Externé odkazy
* Oficiálna stránka skanzenu
* Fotoprehliadka objektov

Kategória:Skanzeny na Slovensku
Kategória:Múzeá na Slovensku
Kategória:Kultúra v Martine
Kategória:Múzeá v Žilinskom kraji
Dediny
Kategória:Organizácie v Martine
Jiří Zahradník

Doc. RNDr. **Jiří Zahradník**, CSc. (* 12. august 1928, Lomnice nad Popelkou† 27. január 2020, Lomnice nad Popelkou) bol český entomológ, fotograf a hudobník.

Bol umeleckým vedúcim súboru *Collegium musicum Český ráj*. Do svojej smrti žil Lomnici nad Popelkou, vo svojom rodnom meste, ktorého je čestným občanom. Jeho bratom je český hudobný skladateľ Zdeněk Zahradník.

## Bibliografia
* Jiří Zahradník a František Severa - *Naši motýli CD-ROM* (2008).
* Jiří Zahradník: *Svět brouků*, Práce, 1974.
* Jiří Zahradník a Jarmila Hobrlandtová: *Náš hmyz*, 1. vydání, Albatros, edice OKO - svazek 46, 1981
* Jiří Zahradník: *Sedmijazyčný biologický slovník*, Univerzita Karlova, 1982
* Jiří Zahradník a František Severa: *Blanokřídlí*, Artia, 1987
* Jiří Zahradník a Matúš Kocian: *Hmyz ve službách člověka*, Artia, 1993
* Jiří Zahradník: *Evropští tesaříci*, Granit, 2002
* Jiří Zahradník a František Severa: *Hmyz*, 2. vydání, Aventinum, 2007
* Jiří Zahradník: *Brouci*, Aventinum, 1. vydání, 2008
* Jiří Zahradník a Jan Kumpera: *Rybníky Plzeňského kraje -- aneb putování za rybniční vůní*, Ševčík, 2008

## Referencie


## Externé odkazy
* Jiří Zahradník 

## Zdroj

Kategória:Českí entomológovia
Kategória:Českí hudobníci
Kategória:Českí fotografi
Granville (kantón)

**Créon** je francúzsky kantón v obvode Avranches v departemente Manche v regióne Dolná Normandia. Tvorí ho 7 obcí.

## Obce kantónu
* Donville-les-Bains
* Granville
* Jullouville (část)
* Saint-Aubin-des-Préaux
* Saint-Pair-sur-Mer
* Saint-Planchers
* Yquelon

## Zdroj

Kategória:Kantóny v departemente Manche
Kryptomena

**Kryptomena** je typ digitálnej meny či elektronických peňazí, čo je novodobý druh meny/peňazí. Podľa vyjadrenia Generálneho finančného riaditeľstva sa však nejedná o menu, ale o nehmotnú hnuteľnú vec. Tieto peniaze sú tvorené elektronicky. Kryptomena sa opiera o asymetrickú kryptografiu, tj. šifrovanie, pre naväzovanie digitálnych podpisov jednotlivých prevodov, peer-to-peer siete a decentralizácie. Ich najstarším, najznámejším a zároveň najrozšírenejším zástupcom je Bitcoin.

## Dejiny
Prvá kryptomena, s ktorou sa začalo obchodovať, bol Bitcoin v roku 2009 (3. januára 2009 bol vytvorený prvý blok v blockchaine (reťazi blokov) tzv. Bitcoin Genesis Block) a za jej autora sa považuje človek s prezývkou Satoshi Nakamoto (táto osoba v reálnom živote neexistuje a môže ísť pokojne aj o skupinu ľudí).

Onedlho nato nasledovali ďalšie kryptomeny (Litecoin v 2011, Namecoin v 2011, Xrp v 2012, Peercoin v 2013 atď.)

## Porovnanie s klasickými peniazmi
Pri porovnaní kryptomeny s klasickými menami (fiat peniaze ako napr. USD, EUR, CZK atď.) je základný rozdiel v tom, že žiadna skupina alebo indivíduum nemôže zvýšiť množstvo kryptomeny v obehu (pri súčasných klasických menách naopak zvyšuje počet peňazí v obehu centrálna banka a komerčné banky podľa vlastného uváženia). V prípade Bitcoinu je počet daný na pevných 21 miliónov Bitcoinov (presne je to 20 999 999,9769).

Ak by sa chcel zvýšiť počet Bitcoinov, tak je to možné jedine vytvorením novej samostatnej vetvy („forknutie“ Bitcoinu) a musela by ju (nový Bitcoin protokol, napr. Bitcoin 2.0) začať akceptovať väčšina používateľov. V tomto prípade by už ale pravdepodobne išlo o novú "menu". Záleží samozrejme na uhle pohľadu a kritériách pri posudzovaní a ani experti na Bitcoin a kryptomeny sa v tejto otázke celkom nezhodujú. Pokojne by sa mohlo stať, že by určitá skupina ľudí používala terajší Bitcoin a ďalšia Bitcoin 2.0.

Kryptomeny okrem toho nepoznajú hranice a regulácie klasických fiat peňazí.

## Získavanie kryptomeny
Kryptomena sa okrem nákupu za klasickú menu získava takzvaným “ťažením” (mining). Toto ťaženie spočíva v dekryptovaní šifier a komplikovaným porovnávaniam získaných výsledkov v rámci celej siete. Ak dôjde k nájdeniu tzv. bloku s Bitcoinami (počet Bitcoinov v nájdenom bloku klesá úmerne podľa počtu ťažiteľov a času), je nutné dešifrovať a porovnávať výsledky v zložitom algoritme. Ak všetko sedí tak ako má, Bitcoiny sa pripíšu človeku, ktorý túto dekryptovaciu operáciu vykonal.

## Príklady kryptomien
K najpopulárnejším kryptomenám patria Bitcoin, Ethereum, XRP, Litecoin a Bitcoin cash.

Celý zoznam kryptomien môžete nájsť na: https://coinmarketcap.com/

## Referencie

Kategória:Mena
Kategória:Peniaze
Archelaos (syn Aigypta)

**Archelaos** (*Archelaos*) je v gréckej mytológii syn egyptského kráľa Aigypta a jeho fenickej manželky.
 
Archelaos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Archelaovi potom za manželku vybrali Anaxibié, dcéru Danaa a jeho manželky z Aithiopie. Danaos, ktorý sa s tým ešte stále nevedel zmieriť, svojim dcéram následne prikázal, aby manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

## Referencie a bibliografia

Kategória:Postavy gréckej mytológie
Achziv

thumb|Celkový pohľad na Achziv
thumb|Historická zástavba v Achzivu
thumb|Pamätník vojakom padlým počas Noci mostov
**Achziv** (hebrejským písmom אכזיב) je staroveké sídlisko na brehu Stredozemného mora v západnej Galilei, asi 5 km severne od Naharije. Leží v miestach, kde sa do mora vlieva vádí Nachal Kaziv. Dnes je táto lokalita chránená ako národný park, ktorý zahŕňa aj zvyšky arabskej dediny Al-Zíb, opustenej v roku 1948. Južne od areálu do mora ústi vádí Nachal Šaal.

## Dejiny
Sídlisko Achziv sa spomína už v biblickej knihe Jozua (Joz 19, 29). Podľa nálezov a vykopávok, vykonaných v tejto oblasti možno vyvodiť, že Achziv bol v železnej dobe obchodným mestom a kvitnúcim mestom bolo aj v niekoľkých prvých storočiach nášho letopočtu.

Rimania poznali toto miesto ako Ecdippa. Križiacke pramene ju nazývali Casal Lambertie alebo Imbert. V období krížových výprav stála v Achzive križiacka pevnosť, ktorej zvyšky boli pri archeologických vykopávkach nájdené spolu s hospodárskymi budovami či cintoríny.

Bola dobytá Mamlúkami v 13. storočí a v nasledujúcom období bývalý Achziv (arabsky Al-Zíb) obývali Arabi. Táto arabská dedina Al-Zíb sa rozkladala na brehu mora, priamo pri ústí Nachal Kaziv. Stála tu mešita a základná škola založená v roku 1882. Roku 1931 mal Al-Zíb 1059 obyvateľov a 251 domov.

Počas Noci mostov 16. júna 1946 vyhodilo 43 bojovníkov Palmachu v Achzive súčasne cestný a železničný most cez Nachal Kaziv. Bojovníkom, ktorí pri tejto operácii zahynuli, bol na tomto mieste vztýčený pamätník.

Pri prvej arabsko-izraelskej vojne (15. mája 1948) arabskú dedinu Al-Zíb dobyli židovské sily a jej obyvatelia utiekli. Zástavba dediny potom bola v decembri 1948 zbúraná, s výnimkou mešity a jedného domu, a teraz je začlenená do turistického areálu v národnom parku Achziv.

## Referencie


## Externé odkazy
* The Hebrew University of Jerusalem - Institute of Archeology: Achziv

## Zdroj

Kategória:Biblické miesta
Kategória:Národné parky v Izraeli
Kategória:Archeologické lokality v Izraeli
Mazurivka (Tuľčynský rajón)

**Mazurivka** () je dedina (*село*) na Ukrajine v Tuľčynskom rajóne Vinnyckej oblasti. Žije tu 2010 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Mauzóleum Mazor

thumb|Mauzóleum Mazor
**Mauzóleum Mazor** (po hebrejsky מאוזוליאום מזור) je jedna z najzachovalejších rímskych stavieb v Izraeli, nachádzajúca sa pri Elade. 

## Dejiny
Mauzóleum bolo postavené pre významného Rimana a jeho manželku v 3. storočí, a hoci ich identita nie je známa, vnútri mauzólea sú stále viditeľné pozostatky dvoch sarkofágov. Ide o jedinú budovu z rímskeho obdobia v Izraeli, ktorá sa dochovala kompletne zachovaná. 

V období neskorej antiky pristavali moslimovia k južnej strane mauzólea modlitebný výklenok, udávajúci smer Mekky, a budova sa stala posvätným moslimským miestom, známym ako *Makam Nebe Džihja*. Vďaka tejto posvätnosti zostala budova zachovaná nasledujúce stáročia.

## Referencie


## Iné projekty

## Externé odkazy
* Ministerstvo cestovného ruchu Izraela - Mauzóleum Mazor
* 7 divov Izraela - Mauzóleum Mazor 

## Zdroj

Kategória:Archeologické lokality v Izraeli
Kategória:Národné parky v Izraeli
Kategória:Stavby v starovekom Ríme
Ázijská kvalifikácia na Majstrovstvá sveta vo volejbale žien 1998

**Ázijská kvalifikácia na Majstrovstvá sveta vo volejbale žien 1998** bola ázijská kontinentálna kvalifikácia vo volejbale žien na MS 1998, ktorú organizuje Ázijská volejbalová konfederácia (AVC). Konala sa od 8. júna18. septembra 1997 a zúčastnilo sa jej 9 družstiev. Tie súťažili o 3 postupové miesta na záverečný turnaj MS, ktoré sa uskutočnili v Japonsku. Nováčikmi ázijskej kvalifikácie na MS boli 2 družstvá:  a . 

Kvalifikácia pozostávala z 2 kvalifikačných kôl a play-off. Z jedinej skupiny 1. kola postúpilo 1 družstvo do druhého kola. Víťazi skupín 2. kola a víťaz play-off, ktoré tvorili družstvá na 2. mieste v skupinách 2. kola, sa kvalifikovali na MS. Priamu účasť na MS si ako ich organizátor zabezpečilo .

## Výsledky
### 1. kolo
#### Podskupina B
*doma & vonku*

### 2. kolo
#### Skupina B
 Čcheng-tu 

#### Skupina C
 Suwon 

### Play-off
doma & vonku

## Externé odkazy
* Oficiálna stránka Ázijskej volejbalovej konfederácie 

## Zdroj
* Kvalifikácia na stránke todor66.com 

Kategória:Volejbal v 1997
Kategória:Majstrovstvá sveta vo volejbale žien 1998
Hipponomé

**Hipponomé** alebo **Hipponoma** (*Hipponomé*) je v gréckej mytológii dcéra tébskeho kráľa Menoikea.
 
Hipponomé bola sestrou nešťastnej Iokasty, ktorá sa nevedomky vydala za syna Oidipa a keď zistila, že žila v incestnom vsťahu s vlastným synom, spáchala samovraždu. Jej brat tébsky kráľ Kreón mal podobný osud. Keď dal Antigonu, snúbenicu svojho syna Haimona zaživa zamurovať, po následnej samovražde syna Haimona, požiadal bohov, aby ho od utrpenia oslobodili smrťou..

Antický autor Apollodoros z Atén uvádza, že podľa niektorých zdrojov bola Hipponomé manželkou Alkaia, syna hrdinu Persea a matkou dcéry Anaxo a syna Amfitryóna.  

## Referencie a bibliografia

Kategória:Postavy gréckej mytológie
Anaxibié

**Anaxibié** () je v gréckej mytológii dcéra líbyjského kráľa Danaa a jeho manželky z Aithiopie.
 
Anaxibié bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Anaxibié potom dostala za manžela Archelaa, syna Aigypta a jeho fenickej manželky. Keď sa skončila hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
 
## Referencie a bibliografia

Kategória:Postavy gréckej mytológie
Milenci z Ajn as-Sacharí

thumb|Milenci z Ajn as-Sacharí
**Milenci z Ajn as-Sacharí** je soška milujúceho sa páru, nájdená v jaskyniach Ajn as-Sacharí (nepresne: *Ajn (as-)Sachrí*; angl. prepisy: *Ein es-Sakhari, Ain (es-)Sakh(a)ri* a pod.; doslova: "prameň skaly") v blízkosti Betlehema. Jej vek sa odhaduje na 11 000 rokov, ide tak o najstaršie známe vizuálne zobrazenie súlože. 

Bola vytvorená ľuďmi natufijskej kultúry, ktorí žili v Stredomorí. Okrem iného ako prví ľudia domestikovali psov, ovce a kozy a šľachtili dobytok. Pomerne vyspelé poľnohospodárstvo nepochybne tiež prispelo k rozvoju ich kultúry a umeleckej produkcii.

Soška je vyrobená z jedného kusa vápenca. Hoci na soške nie sú vyznačené detaily, je po výtvarnej stránke pomerne vyspelá. Britský výtvarník Marc Quinn k soške poznamenáva, že z rôznych uhlov pohľadu sa celok môže javiť ako penis, ako prsia alebo ako celý milujúci sa pár. 

Sošku identifikoval v roku 1933 francúzsky konzul René Neuvill pri prezeraní náhodných nálezov v miestnom múzeu. Pri neskoršom zisťovaní jej pôvodu zistil, že sa našla v jaskyni, ktorá ľuďom natufijskej kultúry slúžila ako dočasný obytný priestor pri lovoch na gazely. V súčasnosti je umiestnená v Britskom múzeu, ktoré ju kúpilo v roku 1958. 

## Referencie

## Externé odkazy
* Milenci z Ajn as-Sacharí na stránkach Britského múzea
* Milenci z Ajn as-Sacharí na stránkach BBC
* Úplný prepis celého dielu relácie BBC, ktorý sa milencom z Ajn as-Sacharí venuje

## Zdroj

Kategória:Erotika
Kategória:Praveké umenie
Kategória:British Museum
Migdal Chevrat ha-chašmal

thumb|Migdal Chevrat ha-chašmal v Haife
**Migdal Chevrat ha-chašmal** (; doslova "Veža Elektrickej spoločnosti"; angl. *IEC Tower*) je mrakodrap, ktorý sa nachádza na juhu izraelského mesta Haifa. Je to sídlo energetickej spoločnosti Chevrat ha-chašmal (IEC).

Jeho výška je 130 metrov a má 30 poschodí. Je to druhá najvyššia budovou mesta a v súčasnosti 14. najvyššia budova v Izraeli. Mrakodrap dokončili v roku 2003 podľa plánov *Rozov-Hirsch Architects* a *Mansfeld Kehat Architects*. Je to najvyššia budova v Izraeli, ktorá slúži jednej spoločnosti. Sídlo spoločnosti sa do nej presídlilo z Tel Avivu. Je to najvyššia haifská úradná budova. Je vyššia ako Sail Tower, dominanta centra Haify.

## Externé odkazy
* Emporis - Veža Elektrickej spoločnosti

## Zdroj
* 

Kategória:Mrakodrapy v Izraeli
Kategória:Stavby v Haife
Kategória:Architektúra z 2003
Giuliano de' Medici

**Giuliano de' Medici** (* 1453, Florencia - † 26. apríl 1478, Florencia) bol druhý syn Pietra de' Medici a Lucrezie Tornabuoni.

## Smrť
V nedeľu 26. apríla 1478 došlo k atentátu na Lorenza a jeho brata Giuliana. Lorenzo bol zranený, ale prežil, Giuliano bol zabitý. Utŕžil mečom ranu do hlavy a 19 rán dýkou. Čiastočné zlyhanie rodiny Pazzi posilnilo postavenie rodiny de' Medici.

## Iné projekty

Kategória:Narodenia v 1453
Kategória:Úmrtia 26. apríla
Kategória:Úmrtia v 1478
Kategória:Mediciovci
Kategória:Osobnosti z Florencie
Kategória:Zavraždení vládcovia
Voľby do Európskeho parlamentu na Slovensku v roku 2014

**Voľby do [[Európsky parlament|Európskeho parlamentu]] na Slovensku v roku 2014** sa uskutočnili 24. mája 2014. Boli to tretie európske voľby konajúce sa na Slovensku.

## Hlasovanie
Hlasovacie lístky musia obsahovať aj zoznam európskych strán, za ktoré kandidujú strany na štátnej úrovni. Európske strany musia tiež uviesť, kto je ich kandidátom na predsedu Európskej komisie. Vo voľbách sa o 13 mandátov zo Slovenska uchádzalo 333 kandidátov z 29 strán.

## Organizácia volieb
V marci 2013 odsúhlasili Stáli zástupcovia členských štátov EÚ konanie volieb na 24. až 25. mája 2014. Pôvodný termín začiatkom júna 2014 bol zamietnutý, lebo sa v tom čase má sláviť „veľký katolícky sviatok“. Oficiálne výsledky volieb budú môcť byť zverejnené až po ukončení hlasovania v poslednom hlasujúcom štáte. Vo voľbách má byť použitý nový elektronický systém, ktorý podľa predsedníčky Štatistického úradu Ľudmily Benkovičovej urýchli „spracovanie výsledkov volieb a umožní takisto rýchlejšie generovanie priebežných výsledkov“ vytvorením elektronického registra kandidátov a podávanie elektronických zápisníc.
náhľad|321x321bod|Eurovoľby 2014

## Výsledky

*Pre menný zoznam zvolených [[Poslanec Európskeho parlamentu|europoslancov]] pozri [[Zoznam europoslancov SR (2014 – 2019)]].*

Svoj jediný mandát v Európskom parlamente stratila Ľudová strana – Hnutie za demokratické Slovensko, ktorá vo voľbách nekandidovala. Jej zástupca v Európskom parlamente Sergej Kozlík sa neúspešne pokúsil obhájiť svoje kreslo na kandidátke Strany demokratického Slovenska.

### Volebná účasť
Voličská účasť bola 13,05%, a bola tak najnižšou v celej Európskej únii rovnako, ako v eurovoľbách 2009 a 2004..

## Referencie

## Iné projekty

2014
Kategória:Voľby 2014
Kategória:2014 na Slovensku
Kategória:Zoznamy europoslancov SR
Ázijská kvalifikácia na Majstrovstvá sveta vo volejbale žien 2002

**Ázijská kvalifikácia na Majstrovstvá sveta vo volejbale žien 2002** bola ázijská kontinentálna kvalifikácia vo volejbale žien na MS 2002, ktorú organizuje Ázijská volejbalová konfederácia (AVC). Konala sa od 18. januára2. septembra 2001 a zúčastnilo sa jej 9 družstiev. Tie súťažili o 5 postupových miest na záverečný turnaj MS, ktoré sa uskutočnili v Nemecku. Jediným nováčikom ázijskej kvalifikácie na MS bolo družstvo . 

Kvalifikácia pozostávala z 2 kvalifikačných kôl. Z jedinej skupiny 1. kola postúpili 2 družstvá do druhého kola. To pozostávalo z 2 skupín, z ktorých 2 družstvá v každej skupine a najlepšie družstvo z tretích miest sa kvalifikovali na MS.

## Výsledky
### 1. kolo
#### Podskupina B
 Kolombo

### 2. kolo
#### Skupina C
 Bangkok 

#### Skupina D
 Macao 

## Externé odkazy
* Oficiálna stránka Ázijskej volejbalovej konfederácie 

## Zdroje
* Kvalifikácia na oficiálnej stránke Medzinárodnej volejbalovej federácie  
* Kvalifikácia na stránke todor66.com 

Kategória:Volejbal v 2001
Kategória:Majstrovstvá sveta vo volejbale žien 2002
Ázijská kvalifikácia na Majstrovstvá sveta vo volejbale žien 2006

**Ázijská kvalifikácia na Majstrovstvá sveta vo volejbale žien 2006** bola ázijská kontinentálna kvalifikácia vo volejbale žien na MS 2006, ktorú organizuje Ázijská volejbalová konfederácia (AVC). Konala sa od 1.7. augusta 2005 a zúčastnilo sa jej 10 družstiev. Tie súťažili o 4 postupové miesta na záverečný turnaj MS, ktoré sa uskutočnili v Japonsku. Nováčikmi ázijskej kvalifikácie na MS boli 2 družstvá:  a . Ešte pred začiatkom kvalifikácie sa z nej odhlásil .

Kvalifikácia pozostávala iba z 2 skupín. Dve najlepšie družstvá s každej skupiny sa kvalifikovali na MS. Priamu účasť na MS si ako ich organizátor zabezpečilo .

## Výsledky
### Skupina A
 Ningbo 

### Skupina B
 Ratchaburi 

## Externé odkazy
* Oficiálna stránka Ázijskej volejbalovej konfederácie 

## Zdroje
* Kvalifikácia na oficiálnej stránke Medzinárodnej volejbalovej federácie 
* Kvalifikácia na stránke todor66.com 

Kategória:Volejbal v 2005
Kategória:Majstrovstvá sveta vo volejbale žien 2006
Friedrich Waidacher

Prof. Dr. **Friedrich Waidacher** (* 15. september 1934, Graz, Rakúsko) je rakúsky profesor všeobecnej muzeológie na Karl-Franzens-Universität Graz .

## Život
Študoval spektrum vied: biznis, hudbu, etnografiu, dejiny umenia a filozofiu. Najprv pracoval ako podnikateľ v priemysle, potom ako džezový muzikant a producent. Po ukončení doktorátu z filozofie pracoval 30 rokov pre *Museum of the Province of Styria*, od roku 1977 až do 1994 vo funkcii riaditeľa. Bol v správnej rade *International Committee for Architecture and Museum Techniques*, členom *European Museum of the Year Award Committee* a predseda rady poradcov pre *Virtual Library Museums Germany*. Je aktívnym konzultantom pre múzeá a autor viacerých publikácii.

## Zdroj
* www.h-net.org

Kategória:Osobnosti z Grazu
Kategória:Muzeológovia
Kategória:Rakúski vedci
Kategória:Riaditelia múzeí
Kategória:Vyučujúci na Univerzite v Graze
Zámok Karlova Koruna

thumb|Zámok Karlova Koruna

**Karlova Koruna** je zámok patriaci k najvýznamnejším barokovým stavbám v Česku. Stojí na návrší v západnej časti mesta Chlumec nad Cidlinou. Na jeho mieste stála kedysi tvrdza.

V priestoroch zámku je interiérová expozícia zoznamujúca s dejinami rodu Kinských v portrétoch a chovom koní Kinských-chlumeckých plavákov.

## Dejiny
Prvým šľachtickým sídlom bola v Chlumci nad Cidlinou tvrdza. Zmienky o nej sú v súvislosti s rokom 1424, kedy sa jej zmocnil husitský bojovník Boček z Poděbrad. Začiatkom 16. storočia dostala stavba v súlade s renesančnými trendmi nové opevnenie. Na začiatku 17. storočia sa spoločne s celým panstvom dostala do majetku rodu Kinských a to za podporu, ktorú poskytol Václav Vchynský z Vchynic cisárovi Matejovi v boji s Rudolfom I. Vďaka obratnej politike si udržal panstvo aj v období tridsaťročnej vojny. Rod Kinských držal majetok až do roku 1948. Preslávil sa pritom vernou službou dynastii i zemským patriotizmom. Po tridsaťročnej vojne sa Kisnkí snažili o obnovu zničeného mesta i zámku, iniciovali opravy a udeľovali mestu privilégiá a výsady.

Keď panstvo zdedil František Ferdinand Kinský, začal uvažovať o stavbe nového objektu, ktorý by vyjadril postavenie jeho rodu. Sídlo malo slúžiť na reprezentáciu. Pri realizácii sa zišli najvýznamnejší umelci architekt Jan Blažej Santini-Aichel a staviteľ František Maxmilián Kaňka. Stavba sa uskutočnila v rokoch 1721 - 1723. Na počesť návštevy cisára Karola VI. dostal nový zámok meno Karlova Koruna.

V roku 1943 došlo k veľkému požiaru, pri ktorom bol zámok veľmi poškodený. Všetok mobiliár ktorý sa podarilo zachrániť, bol prevezený na zámocké objekty po celom Česku, napr. Zákupy, Opočno, Ratibořice, Kozel a iné. 

V roku bola 1968 v zámockej budove zriadená Národná galéria.

Po dlhoročnej rekonštrukcii bol zámok sprístupnený pre verejnosť až v roku 1969 a Národná galéria tu otvorila svoju expozíciu pod názvom "Baroko v Čechách".

V roku 1992 bol majetok vrátený rodine Kinských a Národná galéria zrušila svoju expozíciu. Kinskí dohľadávajú po celom Česku svoj majetok a vytvárajú expozíciu, ktorá sa zaoberá životom rodiny Kinských a chovom koní na Chlumecku. 

Súčasne so zámkom vznikal aj priľahlý anglický park o rozlohe 20 hektárov, ktorého hlavné osi nadväzujú na tri osi zámku.

## Literatúra
* Zdeněk Wirth: Zámek Karlova Koruna v Chlumci nad Cidlinou, in: *Sborník k 70. narozeninám K. H. Mádla*, Praha 1929.
* Ivo Kořán: Santini ve východních Čechách, in: *Umění* 1974
* Jan Sedlák: *Jan Blažej Santini. Setkání baroku s gotikou*, Praha 1987.
* Tomáš Šimek (ed.): *Hrady, zámky a tvrze v Čechách, na Moravě a ve Slezsku*. Díl 6, Východní Čechy, Praha 1989
* Mojmír Horyna: *Jan Blažej Santini - Aichel*, Praha 1998.
* Jaroslav Pinkas, Svatava Pátková: Karlova Koruna Chlumec nad Cidlinou, in: *Unikátní encyklopedie na pokračování-památky*, Plzeň 2003.
* Článek ČTK, L. Martinek, 2000

## Iné projekty

## Externé odkazy
* Stránky majiteľa - Kinský dal Borgo

## Zdroj

Karlova Koruna
Kultúrne pamiatky v okrese Hradec Králové
Karlova Koruna
Kategória:Kinskí
Budyšín

**Budyšín** (, ) je mesto v nemeckej spolkovej krajine Sasko, neformálna metropola Hornej Lužice. K lužickej menšine sa dnes hlási asi 5-10% obyvateľov mesta, ktoré je sídlom mnohých významných lužickosrbských inštitúcií. V historickom centre sa nachádzajú hodnotné pamiatky (hrad a časť hradieb, kostoly, najmä zaujímavosť, tzv. simultaneum - konkatedrála sv. Petra, ktorú využíva katolícka i evanjelická cirkev).

## Dejiny
Územie Budyšínska bolo záujmovou oblasťou českých panovníkov od 11. storočia. V roku 1075 ho získal Vratislav II. Spravované bolo z Budyšína menovaným kráľovským správcom. Ten sa často menil tak, ako vlastníctvo celého územia, striedavo pod českou či nemeckou správou. 

Na tunajšom kráľovskom hrade bol v rokoch 1232 až 1237 kastelánom Jindřich z rodu Ronovcov. Počas týchto rokov získal spoločne so svojím bratom Častolovom rad statkov v susednom Žitavsku, ktoré bolo pod správou Přemyslovcov.

V povojnovom období boli vo väzeniach na území mesta väznení politickí väzni, v rokoch 1945-1950 tu svoje väzov väznila aj sovietska tajná služba NKVD. 

V roku 2005 malo 42 189 obyvateľov, s výraznou tendenciou k poklesu obyvateľov (najmä po páde komunistického režimu v NDR).

## Geografia
Budyšín leží na rieke Spréva uprostred historického územia Hornej Lužice. Najbližšími veľkými mestami sú Drážďany (približne 50 kilometrov na západ), Cottbus (približne 60 kilometrov na sever) a Görlitz (približne 40 kilometrov na východ).

Rozloha mesta je 66,63 km ², hustota osídlenia na území mesta je 635 obyvateľov na km².

## Partnerské mestá
*  Dreux, Francúzsko,  1992
*  Heidelberg, Nemecko,  1991
*  Jablonec nad Nisou, Česko, 1993
*  Jelenia Góra, Poľsko, 1993
*  Worms, Nemecko, 1990

## Referencie

## Iné projekty

## Externé odkazy
* Oficiálna stránka 

## Zdroj
*

Kategória:Mestá v Sasku
Chevrat ha-chašmal le-Jisrael

náhľad|Sídlo spoločnosti
**Chevrat ha-chašmal le-Jisrael** (hebrejským písmom חברת החשמל לישראל - doslova: Elektrická spoločnosť Izraela; angl. *Israel Electric Corporation*, skr. *IEC*) je hlavný výrobca a dodávateľ elektriny v Izraeli, ktorý buduje, udržiava a prevádzkuje elektrárne, prenosné a distribučné siete. Je to štátny podnik, v ktorom izraelská vláda vlastní približne 99,85% podiel.

Spoločnosť bola založená 29. marca 1923 Pinchasom Rutenbergom pod názvom **The Palestine Electric Corporation Ltd.** V roku 1961 bola premenovaná na súčasný názov. Ku koncu roka 2009 spoločnosť prevádzkovala 17 elektrární (vrátane 5 hlavných tepelných elektrární) s celkovým inštalovaným výkonom 11 664 MW.

Sídlom spoločnosti je mrakodrap Migdal Chevrat ha-chašmal v Haife.

## Referencie


## Externé odkazy
* Oficiálne internetové stránky  

## Zdroj

Kategória:Podniky v Izraeli
Kerketé

**Kerketé** () je v gréckej mytológii dcéra líbyjského kráľa Danaa a jeho manželky z Aithiopie.
 
Kerketé bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Kerketé potom dostala za manžela Dória, syna Aigypta a jeho fenickej manželky. Keď sa skončila hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
 
## Referencie a bibliografia

Kategória:Postavy gréckej mytológie
Dórios

**Dórios** () je v gréckej mytológii syn egyptského kráľa Aigypta a jeho fenickej manželky.
 
Dórios bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Dóriovi potom za manželku vybrali Kerketu, dcéru Danaa a jeho manželky z Aithiopie. Danaos, ktorý sa s tým ešte stále nevedel zmieriť, svojim dcéram následne prikázal, aby manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

## Referencie a bibliografia

Kategória:Postavy gréckej mytológie
Jurkivka (Tuľčynský rajón)

**Jurkivka** () je dedina (*село*) na Ukrajine v Tuľčynskom rajóne Vinnyckej oblasti. Žije tu 985 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Jedenásť bodov

**Jedenásť bodov** (po hebrejsky: 11 הנקודות) bola akcia Židovskej agentúry v roku 1946, ktorej cieľom bolo vytvoriť židovské osídlenie v Negevskej púšti pred akýmkoľvek delením Britského mandátu Palestína. 

## Opis
Operácia nasledovala po zverejnení plánu Morrison-Gradyho (britsko-americká komisia pod vedením Herberta Morrisona a Henryho Gradyho) na rozdelenie Palestíny, podľa ktorého mal Negev pripadnúť arabskému štátu, a ktorý židovské osídlenie v tejto oblasti zakazoval. Židovská agentúra, Židovský národný fond, Hagana a vodárenská spoločnosť Mekorot sa tak rozhodli osídliť Negev židovskými osadníkmi s nádejou, že bude získaný pre židovský štát.

Osady vznikli v noci z 5. na 6. októbra 1946 po konci židovského sviatku Jom kipur za pomoci osadníkov z už existujúcich kibucov, ako Ruchama a Gvulot.

Múzeum, ktoré dokumentuje vytvorenie týchto jedenástich bodov, sa nachádza v kibuci Revivim. V roku 1996 vydala Izraelská pošta známku k päťdesiatemu výročiu založenia týchto osád.

Medzi týchto jedenásť osád patrili osady:
* Be’er
* Gal On
* Chacerim
* Kedma
* Kfar Darom
* Mišmar ha-Negev
* Nevatim
* Nirim
* Šoval
* Tkuma
* Urim

## Referencie


## Literatúra
* GILBERT, Martin. *Izrael: Dějiny*. Praha : BB Art, 2002. 668 s. ISBN 80-7257-740-9. S. 146-147

## Externé odkazy
* The Jerusalem Post - The great drift

## Zdroj

Kategória:Dejiny Izraela
Kategória:Osady v Izraeli
Kategória:1946
Ha-bank ha-bejnleumi ha-rišon le-Jisrael

náhľad|Sídlo banky
**Ha-bank ha-bejnleumi ha-rišon le-Jisrael** (, doslova *Prvá medzinárodná banka Izraela*; angl. *First International Bank of Israel*, skratka *FIBI*) je izraelská banka. 

## Dejiny
Bola založená roku 1972. Jej vznik inicioval vtedajší minister financií Izraela Pinchas Sapir. Malo tak dôjsť k zlúčeniu niekoľkých menších finančných ústavov a vytvoreniu silnej bankovej skupiny s medzinárodným potenciálom. Do novej banky sa zlúčili existujúce The Foreign Trade Bank, The Export Bank, The Israeli Industrial Bank, Atzmaut Mortgage, Development Bank a niekoľko ďalších finančných ústavov. Prvým investorom bol izraelský štát a American First Pennsylvania Bank z USA, ktorá však svoj podiel v roku 1978 predala skupine Eisenberg Group, od ktorej prešiel neskôr na skupinu Danot Group. V roku 1977 ovládla i Banku PAGI napojenú na náboženské hnutie Poalej Agudat Jisrael. Od roku 2006 jej patrí Banka Ocar ha-chajal, pôvodne zameraná na finančné služby pre vojakov a zamestnancov armády. Ovláda aj banku U-Bank a Banku Masad.

Banka sa obchoduje na telavivskej burze cenných papierov. Podľa údajov z roku 2010 bola First International Bank of Israel piatym najväčším bankovým ústavom v Izraeli podľa výšky celkových aktív.

## Referencie


## Externé odkazy
* Oficiálne stránky 

## Zdroj

Kategória:Banky v Izraeli
Prci, prci, prcičky (séria)

Séria filmov ***Prci, prci, prcičky*** je séria teenagerských komédií spoločnosti Universal Pictures. Séria zahŕňa pôvodný film *[[Prci, prci, prcičky]]* a jeho tri priame pokračovania a ďalšie štyri spin-off filmy.

## Filmy

### Filmy s pôvodnými hercami
* Prci, prci, prcičky (*American Pie*; 1999) *V hlavných úlohách sa predstavili*: Jason Biggs, Chris Klein, Thomas Ian Nicholas, Jennifer Coolidge, Alyson Hannigan, Eugene Levy, Seann William Scott, Eddie Kaye Thomas, Tara Reid, Natasha Lyonne, Lawrence Pressman, Chris Owen, Shannon Elizabeth, Molly Cheek, Clyde Kasatsu a Mena Suvari. 
* Prci, prci, prcičky 2: Pikantné pokušenie (*American Pie 2*; 2001) *V hlavných úlohách sa predstavili*: Jason Biggs, Chris Klein, Thomas Ian Nicholas, Seann William Scott, Eddie Kaye Thomas, Alyson Hanningan, Tara Reid, Mena Suvari, Chris Owen, Eugene Levy, Shannon Elizabeth, Molly Cheek, Natasha Lyonne, Denise Faye, Lisa Arturo a Eli Marienthal.
* Prci, prci, prcičky 3: Svadba (*American Wedding*; 2003) *V hlavných úlohách sa predstavili*: Jason Biggs, Thomas Ian Nicholas, Seann William Scott, Eddie Kaye Thomas, Alyson Hanningan, Eugene Levy, Molly Cheek, January Jones, Deborah Rush, Fred Willard, Lawrence Pressman,  Amanda Swisten, Nikkie Ziering a Eric Allan Kramer.
* Prci, prci, prcičky: Stretávka (*American Pie: Reunion*; 2012, s hlavnými hercami z pôvodnej série) *V hlavných úlohách sa predstavili*: Jason Biggs, Alyson Hanningan, Chris Klein, Thomas Ian Nicholas, Seann William Scott, Eddie Kaye Thomas, Mena Suvari, Jennifer Coolidge, Eugene Levy, Tara Reid, Katrina Bowden, Jay Harrington, Shannen Elizabeth, Ali Cobrin, John Cho, Charles Hittinger, Dania Ramirez a Natasha Lyonne.

### Ďalšie pokračovanie s vedľajšími hercami
* Prci, prci, prcičky: V tábore (*American Pie Presents: Band Camp*; 2005)
* Prci, prci, prcičky: Nahá míľa (*American Pie Presents: The Naked Mile*; 2006)
* Prci, prci, prcičky: Kozy, bobry a iné zvery (*American Pie Presents: Beta House*; 2007)
* Prci, prci, prcičky: Kniha lásky (*American Pie Presents: The Book of Love*; 2009)

## Hlavné postavy
Prvé tri diely sa točia okolo Jima Levensteina (Jason Biggs), ktorý v prvom filme príde o panictvo, v druhom sa snaží si nezáväzne užívať a v treťom sa rozhodne oženiť so svojou vyvolenou. Dôležitou postavou týchto filmov je tiež Steve Stifler (Seann William Scott). Prostredníctvom jeho príbuzných je vysvetlená nadväznosť filmov. Hlavným hrdinom štvrtého dielu je jeho brat Matt (Tad Hilgenbrink), ktorý vyznáva rovnakú filozofiu ako Steve (túžia neustále po sexe a zábave). Vo filmoch *Nahá míľa* a *Kozy, bobry a iné zvery* je ústrednou postavou jeho bratranec Erik (John White), ktorý nie je "správny" Stifler, pretože na začiatku je ešte panic. V týchto filmoch reprezentuje "stiflerovský spôsob života" ďalší bratranec Dwight (Steve Talley). Posledný diel *Stretávka* sa opäť točí okolo postáv z pôvodnej trilógie. Jedinou postavou, ktorá sa objaví vo všetkých filmoch, je Jimov otec (Eugene Levy).

## Zdroj

Kategória:Filmové série USA
Jeho foter, to je lotor!

**Jeho foter, to je lotor!** je americká komédia režiséra Jaya Roacha z roku 2004. 

V hlavných úlohách sa predstavili Barbra Streisandová, Robert De Niro, Ben Stiller a Dustin Hoffman. Komédia predstavuje starosti nie celkom bežnej americkej rodiny, v ktorej sa stretávajú odlišné predstavy dvoch generácií. Prísny a náročný svokor nehodlá prijať do rodiny zaťa, ktorý by nespĺňal prísne požiadavky. Rôzne humorné okolnosti napokon pomôžu poraziť neoblomné pravidlá.

## Externé odkazy
* 
* 

Kategória:Filmové komédie USA
Neológia (judaizmus)

[náhľad|Neologická synagóga v [Prešove]]
**Neológia** je reformný smer v judaizme, ktorý vznikol v 19. storočí, na území Uhorska.

## Všeobecne
V roku 1840 uhorská vláda zákonom č. 29/1840, známym ako Deákov zákon, povolila Židom na celom území Uhorského kráľovstva usadiť sa v mestách, vykonávať živnosť a vlastniť továrenské podniky. Z pohľadu Židov to tiež znamenalo, že mohli začať aj ich zápas za emancipáciu. Pritom plná občianska rovnoprávnosť Židov bola formálne deklarovaná v roku 1867, po rakúsko-uhorskom vyrovnaní. 19. storočie tak v dejinách židovskej spoločnosti predstavuje obdobie ich zápasu o vnútornú, náboženskú reformu, ktorá vychádzala z myšlienkových prúdov osvietenstva.

## Rozdielnosť
Reformné kruhy do polovice 19. storočia bojovali za zavedenie nových prvkov do bohoslužieb, alebo rozmiestnenia sakrálnych predmetov v synagógach. Neológovia sa snažili o zrušenie partikularizmu a separatizmu. Podľa ich predstáv sa mali Židia zmeniť na Maďarov mojžišskej konfesie. Neológia judaizmus ponímala v zmysle , že Žid je veriacim z dôvodu, že takým chce byť. V druhej polovici 19. storočia v Uhorsku pôsobili tri druhy židovských náboženských obcí: ortodoxné, neologické a status quo ante. V roku 1865 sa stretlo 21 ortodoxných rabínov v Michalovciach, kde padlo rozhodnutie postaviť sa voči reformám neológov.

## Uzákonenie rozluky
Na kongrese, ktorý sa konal v Pešti od 14. decembra 1868 do 24. februára 1869 boli prijaté základné organizačné smernice pre náboženské obce a školstvo, ktoré boli predzvesťou rozluky židovských náboženských obcí v Uhorsku. Oficiálne uhorská vláda povolila rozluku židovských náboženských obcí až v roku 1872.

V roku 1895 zrovnoprávnil uhorský parlament judaizmus s ostatnými uznávanými náboženstvami Uhorska. Ortodoxia zamietala sionizmus z teologických príčin a neológia z národnostných dôvodov. Sionisti predstavovali Židov nacionalistov, a neológovia sa považovali za „Maďarov mojžišského vyznania“. Z tohto dôvodu sa od sionistov odkláňali. Treba poznamenať, že myšlienky neologického smeru boli zhodné so záujmami uhorskej vlády.

## Iné projekty

## Použitá literatúra
* BÁRKÁNY , E. –DOJČ, Ľ.: *Židovské náboženské obce na Slovensku.* Vesna, Bratislava 1991, s. 438.
* JELÍNEK, J.: *Židia na Slovensku v 19. a 20. storočí. Zborník  statí*, časť I., Bratislava 1999.


Kategória:Náboženské prúdy judaizmu
Kategória:Dejiny Uhorska
Olomouc hlavní nádraží

[náhľad|Sgrafitovú výzdobu staničnej haly vytvoril [Wilhelm Zlámal]]
**Olomouc hlavní nádraží** je vlaková stanica v Olomouci na adrese Jeremenkova 103/23.

Nachádza sa na tratiach:
* 270 - Česká Třebová - Přerov - Bohumín
* 275 - Olomouc-Drahanovice. V Olomouci sú zastávky: Olomouc-Smetanovy sady, Olomouc-Nová Ulice, Olomouc město, Olomouc-Hejčín, Olomouc-Řepčín.
* 290 - Olomouc-Šumperk
* 301 - Brno-Nezamyslice-Olomouc. V Olomouci sú zastávky: Olomouc-Nové Sady a Nemilany.
* 310 - Olomouc-Krnov-Opava východ

## Vybavenie stanice
Vo výpravnej budove sa nachádzajú pokladne na lístky RegioJet, LEO Express, ČD centrum, DPMO, úschovňa batožiny a čakáreň. V celej stanici funguje rozhlas spoločne s optickým informačným systémom. Na hlavnej olomouckej stanici sa nachádza päť ostrovných nástupíšť a predĺžené nástupište.

## Dejiny
* 17. októbra 1841 - do Olomouca prišiel prvý vlak (trasa Viedeň-Olomouc)
* 20. augusta 1845 - prešiel prvý slávnostný vlak na trase Viedeň-Olomouc-Praha
* Od roku 1845 spájali stanicu a centrum Olomouca omnibusy. (Neskôr omnibusy zrušené)
* Od 1. apríla 1899 - jazdí na stanicu električková doprava v Olomouci
* 1885-1888 - budovanie priamej cesty od centra Olomouca k stanici
* 1936 - budovu stanice projektoval architekt Antonín Parkman
* Od 6. novembra 2006 - sprevádzkovaný nový podchod, ktorý spája predstaničný priestor v Jeremenkovej ulici s mestskou časťou Hodolany

## Referencie

## Iné projekty

## Externé odkazy
* http://www.zelpage.cz/stanice/olomouc.html

## Zdroj
* 

Kategória:Doprava v Olomouci
Kategória:Stavby v Olomouci
Kategória:Železničné stanice v Česku
Mešita al-Adžamí

náhľad|Mešita al-Adžamí
náhľad|Mešita al-Adžamí
**Mešita al-Adžamí** alebo **Misgad Adžami** (po hebrejsky: מסגד עג'מי) alebo **Masdžid al-Adžamí** (po arabsky) je mešita v juhozápadnej časti Tel Avivu v Izraeli, vo štvrti Adžami v Jaffe.

Leží na juhozápadnom okraji Tel Avivu, na pobreží Stredozemného mora, necelý 1 kilometer južne od historického jadra Jaffy, v nadmorskej výške okolo 20 metrov. Je situovaná v blízkosti križovatky ulíc *Kedem* a *ha-Kabarnit*. Je postavená na údajnom mieste hrobu jedného z Mohamedových spoločníkov. Pôvodná stavba bola prestavaná v 70. rokoch 20. storočia.

## Referencie


## Iné projekty

## Zdroj
* 

Kategória:Mešity v Izraeli
Kategória:Stavby v Tel Avive